Maria Baghramian

Maria Baghramian (sündinud 21. märtsil 1954 Teheranis Iraanis) on Iraani armeenia päritolu Iirimaa filosoof.

Ta töötab filosoofiaprofessorina Dublini University College'is (University College Dublin, UCD).MAria Baghramian UCD School of Philosophy kodulehel Tema peamised uurimisvaldkonnad on keelefilosoofia, relativism ja ratsionaalsus, 20. sajandi Ameerika filosoofia (Hilary Putnam, Donald Davidson, Richard Rorty, Willard Van Orman Quine), pragmatism, vaimufilosoofia ja kognitiivteadus. Tema uuringud ja publikatsioonid keskenduvad peamiselt objektiivsusele, relativismile ja pluralismile kui lahendustele uskumuste ja väärtuste vältimatu erinevuse korral ning tänapäeva Ameerika filosoofiale, eeskätt Quine'i, Davidsoni, Putnami ja Rorty teostele. 

Alates 2003. aastast on ta väljaande International Journal of Philosophical Studies (IJPS) peatoimetaja.International Journal of Philosophical Studies, IJPS

Baghramian lõpetas Queen’s University Belfasti filosoofia ja sotsiaalantropoloogia alal 1983. aastal.Baghramian UCD Research Portal Page 1990. aastal kaitses ta loogika filosoofia alal doktoriväitekirja (juhendaja Timothy Williamson) Dublinis Trinity College'is (Trinity College Dublin, TCD). 

Seejärel õpetas Baghramian TCD-s ja 1991. aastast UCD-s. Ta oli 2011–2013 filosoofiakooli (School of Philosophy) juhataja ning 2000. aastast UCD kognitiivteaduse järeldoktoriprogrammi kaasdirektor.UCD Cognitive Science'i veebileht

2010. aastal sai Baghramianist Iirimaa naiste filosoofiaseltsi Society for Women in Philosophy (SWIP) – Ireland asutaja ja presidentSociety for Women in Philosophy (SWIP) – Ireland, samuti rajas ta Iiri filosoofiauuringute võrgustiku Aporo (Irish Network of Philosophical Research). Ta on nõustaja Hiina keelefilosoofia liidus (China Association of Philosophy of Language)Philosophy of Language in China ning üliõpilaste auhinnavõistluse (Undergraduate Awards) filosoofia ja teoloogia paneeli esimees. Ta korraldas Aristotelian Society ja Mind Association ühiskonverentsid 1996. ja 2010. aastal.UCD Joint Session Baghramian on juhtivteadur uurimisprojektis "Ameerika Hääl filosoofias" (American Voice in Philosophy)American Voice in Philosophy koostöös Iiri Teadusnõukoguga (Irish Research Council).Irish Research Council Akadeemilisel aastal 2013/2014 oli ta Fulbrighti stipendiumiga filosoofia külalisteadur Harvardis (veebruar – juuli 2014), külalisteadur Institut Jean Nicodis, École normale supérieure'is Pariisis (sügis 2013), lektor 2013. aasta sügiskoolis Jerevani Riiklikus Ülikoolis ja 2014. aasta Oxfordi/Yale'i filosoofia suvekoolis Hiinas.

Isiklikku
Maria Baghramian on sündinud Iraanis Teheranis armeenlaste peres ning on abielus helilooja ja musikoloogi Hormoz Farhatiga.

Tunnustus
2010 – valiti Iiri Kuningliku Akadeemia liikmeks

 Teoseid 
 (2004) Relativism: The Problems of Philosophy Series. London/New York: Routledge
 (1999) Modern Philosophy of Language. London: J.M. Dent 1998 and Washington:Counterpoint 1999

Toimetatud teoseid
 (2014) The Many Faces of Relativism. London/New York: Taylor and Francis
 (2013) Donald Davidson: Life and Words. London/NewYork: Routledge
 (2012) Reading Putnam. London/New York: Routledge
 (2000) with Atracta Ingram. Pluralism: The Philosophy and Politics of Diversity. London/New York: Routledge.The Kindle edition of the pluralism Translated into Chinese.Chinese translation of Pluralism 

 Viited 

Kategooria:Armeenia teadlased
Kategooria:Iiri filosoofid
Kategooria:Keelefilosoofid
Kategooria:Analüütilised filosoofid
Kategooria:Loogikud
Kategooria:Sündinud 1954